Ѿвы́шнія му́дрости напои́сте сво́й ра́зумъ, и я́кѡ рѣ́ки воды̀ источа́юще учє́нія ѻтцы̀ бг҃ому́дри, напая́юще ду́шы вѣ́рныхъ, є́реси запалє́нія погаша́юще, бы́вше правотѣ̀ дѣ́тєли, ѿ бг҃а ѡбогати́вшеся чудесы̀, увѣря́юще повѣ́даємая, упраздни́ся ѕло́ба льсти́ваго, и́стина хрс̑то́съ ны́нѣ прославля́ется, и́же послѣ̂днія дни̂ апс̑лѡмъ соѻбра̂зная показа̀, къ ни̂мъ же возопіи́мъ: архіерє́и чс̑тні́и, бг҃опроповѣ̂дницы бжс̑твенніи, тричи́сленный ли́че бг҃оно́сныхъ ѻтцє́въ, са́вво, арсе́ніе и маѯі́ме